Diari Oficial de la Generalitat Valenciana


Sumari del DOGV 4098, del 02-10-2001 (2001/9263)

ACORD de 26 de juliol de 2001, de la Comissió Territorial d'Urbanisme de Castelló, relatiu a la modificació puntual del Pla General de San Jorge.
-------------------------------------------------------------------------------------------------------------------------------------------------

### Dades del document

Número de DOGV
:   4098

Data del DOGV
:   02-10-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/9263


Data del document
:   26-07-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Sant Jordi
    * pla d'urbanisme

ACORD de 26 de juliol de 2001, de la Comissió Territorial d'Urbanisme de Castelló, relatiu a la modificació puntual del Pla General de San Jorge. [2001/M9263]
  
Vist l'expedient relatiu a la modificació puntual del Pla General de San Jorge, i de conformitat amb els següents
  
Antecedents
  
1. Amb data 30 d'octubre de 2000, el Ple de l'Ajuntament de San Jorge va acordar sotmetre a informació pública la modificació puntual reclassificatòria del PGOU d'aqueix municipi, mitjançant edictes publicats en el periòdic Mediterráneo de 15 de novembre de 2001, en el Butlletí Oficial de la Província de Castelló número 143, de 25 de novembre de 2000, i en el Diari Oficial de la Generalitat Valenciana número 3.975, de 6 d'abril de 2001.
  
Durant el període d'exposició pública no es va produir cap al·legació.
  
Amb data 1 de juny de 2001 es procedeix pel ple a l'aprovació provisional de la citada modificació.
  
El 21 de febrer del 2001 té entrada en el Registre General de la Conselleria d'Obres Públiques, Urbanisme i Transports un escrit de l'Ajuntament de San Jorge, mitjançant el qual sol·licita l'aprovació definitiva de la citada modificació puntual.
  
2. La documentació aquesta formada per memòria, plans i projecte d'estudi d'impacte ambiental.
  
3. L'objecte del projecte és la reclassificació d'una zona de límit de la població, en part com a sòl urbà i en la seua majoria com a sòl urbanitzable detallat.
  
La modificació pretén, com s'ha dit, reclassificar una porció de sòl classificat com no urbanitzable la forma de la qual és sensiblement triangular, i es proposa classificar en la seua major part en sòl urbanitzable, i una xicoteta part com a urbà, amb l'objecte de completar la urbanització parcialment existent per mitjà d'una actuació integrada. De la mateixa manera, per a connectar els vials que es dissenyen, com a complement de la trama viària fixada en el PGOU, dues zones de l'actual sòl urbà es qualifiquen de vials, suprimint 299,63 m² de sòl urbà que passen a ser d'edificables a dotacional públic viari.
  
Les dades totals de l'actuació són els següents:
  
 Sòl urbà Sòl urbanitzable Total
  
Sup.edificable 448 m² 8.910,21 m² 9.358,21 m²
  
Sup.vials 255 m² 7.082,12 m² 7.337,12 m²
  
Sup.Zona verda 1.499,02 m² 1.459,02 m²
  
Sup.Total 703 m² 17.491,35 m² 18.194,35 m²
  
4. Amb data 26 de juliol de 2001, la Direcció General de Planificació i Gestió del Medi de la Conselleria de Medi Ambient ha dictat declaració d'impacte ambiental.
  
Fonaments de dret
  
1. La tramitació de la modificació ha sigut correcta, conforme a l'article 55 en concordança amb el 38 de la Llei 6/1994, de 15 de novembre, Reguladora de l'Activitat Urbanística (en endavant LRAU).
  
2. La documentació està completa, als efectes del que disposa l'article 27 de la LRAU
  
3. La modificació que s'examina suposa la reclassificació d'una zona de límit de la població, en part com a sòl urbà i en la seua majoria com a sòl urbanitzable detallat.
  
La porció de terreny que es classifica com a urbà es realitza per a completar la urbanització parcialment existent per mitjà d'una actuació integrada que remata la xicoteta unitat urbana, acabant els serveis, mentre que per a completar la trama viària, dues zones de l'actual sòl urbà es qualifiquen com a vials, concretament 299,63 m² de sòl urbà que passen a ser d'edificables a dotacional públic viari.
  
4. S'ha d'analitzar la modificació tenint en compte les previsions establides en l'article 16 de l'annex del Reglament de Planejament de la Comunitat Valenciana, aprovat pel Decret 201/1998, de 15 de desembre, del Govern Valencià, que diu que en principi és exigible en el sòl urbanitzable el compliment dels estàndards per a plans parcials prenent com a superfície computable la del sector corresponent.
  
No obstant això, en les zones de límit immediata al sòl urbà, podrà eximir-se, parcialment i justificadament, del compliment dels estàndards propis del pla parcial que, per incompatibles amb la consolidació, resulten impracticables.
  
Aquesta exempció s'acordarà només en l'estrictament necessari per a ultimar la trama urbana en coherència formal i funcional amb les seues condicions històriques.
  
Afig el paràgraf tercer del citat precepte que perquè siga possible l'aplicació de la citada exempció l'ordenació que es propose ha de completar l'àrea consolidada confrontant, respectant i prolongant la morfologia urbana en ella existent, amb les seues mateixes característiques de volum i sòl dotacional públic.
  
Finalment, es diu que només de manera excepcional podran considerar-se en aquesta situació terrenys que disten més de 100 metres dels solars i edificis consolidats dins de l'ordenació.
  
La memòria justificativa de la modificació puntual en aquest apartat compara l'àrea objecte d'aquest informe amb altres confrontants, sol·licita l'exempció del compliment dels estàndards, assenyalant d'acord amb les superfícies arreplegades en l'apartat titulat contingut d'aquest informe, que la superfície dotacional equival al 48,56% de cessions, la qual cosa suposa més del doble de les altres àrees confrontants a l'actuació.
  
És per tot això, que es considera acceptable la justificació, màximament si es té en compte que el vèrtex més distant d'aquesta és de 80 metres del sòl urbà, no superant-se ni la distància que assenyala l'últim paràgraf de l'article 16 ja citat.
  
5. Com ja s'ha indicat, s'ha emés declaració d'impacte ambiental per part de la Direcció General de Planificació i Gestió del Medi pertanyent a la Conselleria de Medi Ambient, la qual estima acceptable als sols efectes mediambientals i sense perjuí de la prèvia obtenció de les autoritzacions sectorials que li siguen d'aplicació, el projecte sobre la modificació puntual del Pla General d'Ordenació Urbana del terme municipal de San Jorge (Castelló), promogut pel propi ajuntament, sempre que aquest es desenvolupe d'acord amb el que estableix la documentació presentada i en l'apartat segon de la present resolució, el qual diu textualment:
  
«1. S'hauran de respectar els exemplars de Quercus Rotundifolia lam. en l'actuació, així com els peus de cultius agrícoles que puguen ser integrats en l'execució del projecte. En el supòsit en què la urbanització proposada resulte incompatible amb la localització de dites espècies, es promourà el seu transplantament fins a la zona verda prevista en el projecte.
  
2. Els moviments de terres a efectuar amb motiu de la urbanització hauran de minimitzar-se, procurant una correcta integració amb l'entorn que, unida a la utilització de tipologies i materials propis de la zona, assegurarà un reduït impacte paisatgístic en l'element de límit.
  
3. La posada en marxa dels usos i serveis inclosos en la modificació proposada haurà de supeditar-se a l'informe favorable de l'òrgan gestor de l'estació depuradora d'aigües residuals, que assegurarà la capacitat d'aquesta de cara a l'increment de càrrega previst, així com de l'Ajuntament de San Jorge de cara a la correcta gestió dels residus, que haurà de realitzar-se conforme a la seua tipologia i en llocs autoritzats a l'efecte.»
  
A la vista de tot el que antecedeix, i tenint en compte que l'actuació compleix amb els preceptes urbanístics aplicables a aquesta, s'entén ajustada a dret i susceptible de la consegüent aprovació definitiva per part de l'òrgan competent.
  
6. De conformitat amb el que estableixen els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, el director general d'Urbanisme i Ordenació Territorial pot elevar proposta d'aprovació al conseller d'Obres Públiques, Urbanisme i Transports, o bé sotmetre la proposta al dictamen previ de la Comissió Territorial d'Urbanisme, dictamen que en el cas de municipis de menys de 50.000 habitants, tindrà directament efectes de resolució executòria.
  
En virtut de tot el que antecedeix, la Comissió Territorial d'Urbanisme de Castelló acorda:
  
Aprovar la modificació del Pla General d'Ordenació Urbana de San Jorge.
  
Contra el present acord, que no posa fi a la via administrativa, podrà interposar-se recurs administratiu d'alçada, en el termini d'un mes, davant del conseller d'Obres Públiques, Urbanisme i Transports, això sense perjuí d'utilitzar qualsevol altre recurs que es considere oportú.